I løpet av lagets 92 sesonger i NFL har Commanders vunnet 629 kamper, tapt 643 og spilt uavgjort 29 ganger, som er det tredje dårligste sammenlagtresultatet i seriespill blant de aktive lagene basert på seierprosent. De har nådd sluttspillet 25 ganger og har det niende beste sammenlagtresultatet i sluttspillet basert på seierprosent, med 23 seiere og 20 nederlag. Laget har vunnet fem NFC Championships og 15 divisjonstitler. Commanders har vunnet tre Super Bowls (XVII, XXII og XXVI). De spilte også i Super Bowl VII og Super Bowl XVIII, men tapte begge kampene. Før AFL og NFL ble slått sammen i 1970 vant Washington to NFL Championships (1937 og 1942). De tapte i tittelkampene i 1936, 1940, 1943 og 1945. Det er kun fem lag som har spilt i flere Super Bowls enn Washington: New England Patriots (11), Dallas Cowboys (åtte), Pittsburgh Steelers (åtte), Denver Broncos (åtte) og San Francisco 49ers (syv); Washingtons fem kamper er like mange som Green Bay Packers, Las Vegas Raiders, Los Angeles Rams, Miami Dolphins og New York Giants.